Os ydych yn byw ag afiechyd meddwl neu os yw problemau ariannol yn effeithio ar eich iechyd meddwl, efallai bod modd i chi hawlio budd-daliadau lles gwahanol er mwyn eich helpu gyda phethau o ddydd i ddydd. Mae'r erthygl hon yn esbonio rhai o'r budd-daliadau gwahanol y mae modd i chi eu hawlio o bosib. Mae yna newidiadau yn cael eu gwneud i'r system budd-daliadau lles, ac felly, mae'n bwysig eich bod yn gwirio'r hyn yr ydych yn gymwys ar ei gyfer gan fod y rheolau a'r mathau o fudd-daliadau yn newid weithiau.
Efallai bod hawl gennych i hawlio budd-daliadau os ydych yn rhy sâl i weithio, os ydych ar incwm isel neu'n meddu ar anghenion gofal neu symudedd.
Dylech wirio eich budd-daliadau os ydy'ch amgylchiadau yn newid gan y bydd hyn yn sicrhau eich bod yn derbyn yr hyn yr ydych yn gymwys i'w dderbyn.
Os ydych yn cael trafferth gyda'ch budd-daliadau, dylech ofyn am gyngor a chymorth gan gynghorydd hawliau lles.